માલપુર પોલીસે કારનો પીછો કરતા કાર ચાલક તાલુકાના ગલીયાદાંતીની સિમમાં કાર મૂકી ફરાર થઈ ગયો હતો. જેની તપાસ કરતા તેમાંથી 1.27લાખનો દારૂ મળી આવ્યો હતો. પોલીસે કાર સહિત 13.27લાખનો મુદ્દામાલ જપ્ત કર્યો હતો. પ્રાપ્ત માહિતી અનુસાર મંગળવારે સવારે મોડાસા સર્કલ પોલીસ ઇન્સ્પેક્ટર પી.ડી.દરજી મોડાસાથી કાલોલ કોર્ટ મુદતે જઈ રહ્યા હતા તે સમયે ફરેડી ગામ પાસે સફેદ કલરની સફારી ગાડી ઓવરટેક કરી માલપુર તરફ જતી હતી ત્યારે પોલીસ અધિકારીને શંકા જતા પીછો કરી સી.પી.આઈ.એ ફિલ્મી ઢબે પીછો કર્યો હતો.